Dante Alighieri

Dante Alighieri (Ciorenza, 1265 – Ravenna, 13 settembre 1321) fuje no poeta, scrittore e politeco italiano.

Nascette a Ciorenza dinto lo 1265 dinto a na fameglia guelfa. Studiaje a Ciorenza e appe a ca facere cu le masseme esponiente de la cetate soja. Pe' 'a primma vota 'ncuntraje a Beatrice, secunno quanto isso stisso dice dinto a la Vita Nova, dinto a lo 1274. Chesta era la figlia de Folco Portinari ca po' s'avarria maretata cu Simone de' Bardi. Dinto a lo 1274, lo pate cumbenaje lo matremonio cu na femmena de nome Gemma Donati, matremonio ca po' se facette dinto a lo 1285; da chillo matremonio nascetteno quattro figlie, Giuvanne, Pietro, Iacopo e Antonia. A deciotto anne screvette lo primmo sunetto ca po' avarria trasuto dinto a la Vita Nova, e canuscette a Guido Cavalcanti. Dinto lo 1289 cummattette dinto a la battaglia de Campaldino e partecepaje po' a ll'asseggio de lo castiello de Caprona. Quanno dinto a lo 1290 Beatrice murette, lo poeta 'nne fuje assaje scuosso e se dedicaje a studiare cchiù a funno la filosofia. Quattr'anne doppo canuscette a Carlo Martello, de lo quale deventaje ammico, e 'n chillo stisso periodo screvette la Vita Nova. Murette a Ravenna lo 13 settembre de lo 1321, avenno da poco fenuto la Divina Commedia.

 Cullegamiente esterne 
Il Dante popolare o la Divina commedia in dialetto napolitano pe Domenico Jaccarino, Napole, Stabil. tipografico dell'unione, 1870

Categurìa:Puete taliane